අලගිය තමිල් මගල්
අලගිය තමිල් මගල් (දෙමළ: அழகிய தமிழ் மகள்; සිංහල: සුන්දර දමිළ දියණිය) යනු 2017 ඉන්දියානු දෙමළ-භාෂා රූපවාහිනී සෝප් ඔපෙරාවකි. මෙහි ප්‍රධාන රචිත නිරූපණය කරන්නේ ශීලා, පූවි, සුබලක්ෂ්මී සහ අංජු අරවින්ද් විසිනි. මෙය 2016 සිට සී තෙලිඟු නාළිකාව ඔස්සේ විකාශය වන මුතියල මුග්ගු නම් තෙලිඟු රූපවාහිනී කතාමාලාවේ ප්‍රතිනිර්මාණයකි. මෙය 2017 අගෝස්තු 28 දින සිට සී තමිල් නාළිකාව ඔස්සේ සඳුදා සිට සිකුරාදා දක්වා දිනවල 19:00ට (IST) විකාශය වේ.

මෙමගින් කියැවෙන්නේ පූංකෝඩි නම් ගම්බද දැරිය කබඩි ක්‍රීඩාව හේතුවෙන් චෙන්නායි වෙත ගොස් වැඩිදුර අධ්‍යාපනයට අවස්ථාව උදා කරගන්නා ආකාරයයි.

සාරාංශය
පූංකොඩි (ශීලා රාජ් කුමාර්) කබඩි සහ භරතනාට්‍යම් සඳහා දක්ෂතා දක්වන දැරියක වන අතර, ඇය මෙම ක්‍රීඩාවෙන් ඉදිරියට ගොස් වැඩිදුර අධ්‍යාපනය ලැබීමට සිහින මවයි. කෙසේනමුත්, ඇගේ මවගේ අඳුරු අතීතය හේතුවෙන් ඇගේ ගමනට නොයෙකුත් බාධා එල්ල වේ.

පූංකෝඩිගේ ගුරුවරයා සහ ඇගේ මුත්තනුවන් විසින් ඇයව කබඩි තරගයකට සහභාගී කරන අතර, එමගින් ඇයට චෙන්නායි වෙත ගොස් උසස් අධ්‍යාපනය හැදෑරීමට ශීෂ්‍යත්වයක් හිමි වේ. ඇගේ ප්‍රතිවාදිනිය වන දීපිකා (සුබලක්ෂ්මී රංගන්) ඇයව පහත ඇද දැමීමට තැත් කරයි. කෙසේනමුත්, පසුව දැනගන්නට ලැබෙන්නේ දීපිකා යනු පූංකෝඩිගේ අර්ධ-සොයුරිය බවයි. පූංකෝඩි විවිධ බාධකවල මුහුණදෙයි. මේ අතර දීපිකා, ජීවා (පූවි අරසු) සහ පූංකෝඩි තුන්කොන් ප්‍රේමයක පැටලෙති. මෙම සත්‍යය අනාවරණය වීමත් සමග ඇගේ පවුලට සහ දිවි ගමනට වන බලපෑම කථාවේ ඉදිරියට නිරූපණය වනු ඇත.

චරිත නිරූපණය
 ශිලා රාජ් කුමාර්, පූංකෝඩි ලෙස
 පූවි අරසු, ජීවා ලෙස
 සුබලක්ෂ්මී රංගන්, දීපිකා ලෙස
 අංජු අරවින්ද්, සරෝජා‍ ලෙස
 සාක්ෂි සිවා
 ශාරි (සාධනා)
 රංජනී
 කන්නන් මෛ, මාරි ලෙස

නළුවරණය
මෙම ගම්බද ප්‍රේම කථා පුවත සී තමිල් නාළිකාවෙන් විකාශය වේ. එහි ප්‍රධාන චරිතය වන පූංකෝඩිගේ චරිතය නිරූපණය සඳහා නවක නිළි ශීලා රාජ් කුමාර් තෝරාගැනිණි. ලක්ෂ්මි වන්තාචු සහ ඩාන්සිං ඛිලාඩීස්හි ජයග්‍රාහක පූවි රසු මෙම වැඩසට‍හනේ ජීවා නම් ප්‍රධාන චරිතයක් නිරූපණය කරයි. මෙය පූවි රසුගේ ප්‍රථම ප්‍රධාන චරිත නිරූපණය ද වේ. ගංගා කතාමාලාවෙන් කීර්තියට පත් සුබලක්ෂ්මී රංගන් මෙහි දෙවන ප්‍රධාන චරිතයක් වන දීපිකාගේ රචිතයට තෝරාගැනිණි. අංජු අරවින්ද්, සාක්ෂි සිවා සහ ශාරි (සාධනා) ද මෙහි වැදගත් චරිත නිරූපණය කරයි.

නිෂ්පාදනය
නිර්මාණාත්මක අධ්‍යක්ෂණය: කවිතා භාරතී
කලා අධ්‍යක්ෂක: කේ. සුරේෂ්
ධ්වනිපථය: මුරුගන්
සිනොමරූපණය: වී. කල්‍යාණ්
ප්‍රවර්ධන නිෂ්පාදක: එච්. රාජා

තේමා ගීතය
තේමා ගීතය නිමවන ලද්දේ විශාල් චන්ද්‍ර‍සේඛර් විසින් වන අතර, පසුබිම් ස්වර මාලා ජායි කිෂාන් විසින් නිර්මාණය කරන ලදී.

ධ්වනිපථය

සටහන්
 මෙය ක්‍රීඩා පිළිබඳ ප්‍රථම දෙමළ කතාමාලාවයි.
 මෙය පූවි රසුගේ ප්‍රථම ප්‍රධාන චරිතය ද වේ.
 පූංකෝඩි සඳහා වන ප්‍රථම කතාමාලාව ද මෙයයි.
 වසර 2ක නිහැඬියාවකින් පසු අංජු අරවින්ද් නැවත රූපවාහිනී කතාමාලා වෙත පිවිසෙන්නේ මෙමගිනි.

ආශ්‍රේයයන්

බාහිර සබැඳි 
 සී තමිල් නිල වෙබ්අඩවිය
 යූටියුබ් තුළ සී තමිල්
 සී එන්ටර්ටේන්මන්ට් එන්ටර්ප්‍රයිසස් ලිමිටඩ්
 එසෙල් සමූහය

සී තමිල් රූපවාහිනී කතාමාලා
දෙමළ රූපවාහිනී සෝප් ඔපෙරා
දෙමළ ප්‍රේම වෘත්තාන්ත රූපවාහිනී කතාමාලා
තමිල් නාඩු නාට්‍ය රූපවාහිනී කතාමාලා
2010 දශකයේ දෙමළ රූපවාහිනී කතාමාලා
2017 දෙමළ-භාෂා රූපවාහිනී කතාමාලා ඇරඹීම්
දෙමළ-භාෂා රූපවාහිනී වැඩසටහන්කරණය